Kuopion museot

Puistojumppa
2026-07-08 13:00 - 13:45, 2026-07-15 13:00 - 13:45, 2026-07-22 13:00 - 13:45 (Europe/Helsinki) | Korttelimuseo, Kirkkokatu 22, Kuopio, 70100
Keskiviikkoisin klo 13 Korttelimuseon pihassa jumpataan!
Kuopion kaupunki tarjoaa kaikille avoimia maksuttomia puistojumppia eri puolilla kaupunkia. ​Säävaraus.
Katso kaikki paikat täältä.
Ohjaajina toimivat Kuopion kaupungin liikuntakoordinaattorit, kesäliikunnanohjaajat ​ja muut yhteistyötahot.
Kuopion Kaupunki/ Yhteisöpalvelut
p. 044 718 2501, 044 718 2509, 044 718 4932 ja 044 748 8228

Opastus: Kuopion museon kohokohdat
2026-07-08 14:00 - 14:45, 2026-07-15 14:00 - 14:45, 2026-07-22 14:00 - 14:45 | Kuopion museo
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan (15/10 €, alle 18-vuotiaat ilmaiseksi). Museokortti ja Kaikukortti käyvät. Opastus on kestoltaan noin 45 minuuttia.

Kesäpäivä Snellmaneilla
2026-07-08 15:00 - 16:30, 2026-07-24 15:00 - 16:30 | J. V. Snellmanin kotimuseo, Snellmaninkatu 19, Kuopio, 70100
Runsaan kiinnostuksen ja kysynnän vuoksi J. V. Snellmanin kotimuseo avaa ovensa yleisölle vielä kahtena päivänä heinäkuussa 2026: keskiviikkona 8.7. ja perjantaina 24.7.!
Liput (10 €, alle 18-vuotiaat maksutta lipun ostaneen mukana) ovat myynnissä Kuopion kaupungin verkkokaupassa. Verkkokauppakuitti toimii pääsylippuna. Lippuja ei myydä paikan päällä.
Lippuun sisältyy noin 45 minuutin mittainen opastus, joka alkaa klo 15. Museon portti avataan 10 minuuttia ennen opastuksen alkua. Opastuksen jälkeen on aikaa tutustua museoon klo 16.30 saakka. Paikan päällä oleva henkilökuntamme vastaa mielellään kysymyksiin, ja kertoo lisätietoja kotimuseosta.
Opastus esittelee kansallisfilosofi J. V. Snellmanin elämää Kuopiossa 1840-luvulla. J. V. Snellman toimi kaupungissa yläalkeiskoulun rehtorina ja sanomalehtimiehenä. Täällä asuessaan hän myös avioitui paikallisen apteekkarin tyttären Johanna Lovisa Wennbergin kanssa. Perheen ensimmäinen yhteinen koti rakentui taloon, joka toimii nykyisin kotimuseona.

Lasten torstai: Planeettamagneetti
2026-07-09 10:00 - 11:30 | Kuopion museo
Milloin? To 18.6., 9.7. ja 30.7. klo 10.00–11.30
Missä? Kuopion museon monitoimitila
Mitä maksaa? Työpajamaksu 2 €/ magneetti (maksetaan museon lipunmyyntiin)
Maapalloa kiertää yksi ainoa Kuu, mutta tiesitkös, että renkaistaan tunnetun Saturnuksen ympäriltä on löydetty nyt jo 292 kuuta? Entäpä tiesitkö, että Aurinkokuntamme suurimman planeetan, Jupiterin, sisään mahtuisi ainakin tuhat Maapalloa? Tässä työpajassa pääset tutustumaan Aurinkoa kiertäviin taivaankappaleisiin. Valittuasi suosikkisi planeettojen ja kuiden joukosta, voit tehdä siitä magneetin.
Työpaja soveltuu parhaiten lapsille, jotka osaavat jo vähän lukea, ja pystyvät värittämään/maalaamaan itsenäisesti. Aikuisen avustuksella myös pienemmät lapset voivat osallistua työpajaan. Huoltajan oltava läsnä pienten lasten osallistuessa työpajaan.

Kaikki Lasten torstait kesäkaudella 2026:
4.6. Tähtikuviot tutuiksi
11.6. Tähtipölyä
18.6. Planeettamagneetti
25.6. Tähtikuviot tutuiksi
2.7. Tähtipölyä
9.7. Planeettamagneetti
16.7. Tähtikuviot tutuiksi
23.7. Tähtipölyä
30.7. Planeettamagneetti

Korttelimuseon kehruunäytös
2026-07-09 14:00 - 14:45, 2026-07-23 14:00 - 14:45 | Korttelimuseo, Kirkkokatu 22, Kuopio, 70100
Korttelilla kehrätään!
Millainen on kuidun tie langaksi perinteisin menetelmin? Korttelimuseolla se selviää, nimittäin kehruunäytöksissä esitellään niin värttinän ja rukin kuin karstojenkin käyttöä. Esittelyn jälkeen halukkaat pääsevät myös itse kokeilemaan välineitä.
Mukaan pääsylipulla (8/5 €, alle 18-vuotiaat maksutta, Museokortti, Kaikukortti). Tervetuloa!
Kehruunäytöksiä järjestetään torstaisin klo 14 seuraavina päivinä:
• 25.6.
• 9.7.
• 23.7.
• 6.8.
• 20.8.

Suomen kuvataiteen päivä 10.7.
2026-07-10 13:00 - 16:00 | KUMMA, Kauppakatu 35, Kuopio, 70100
Suomen kuvataiteen päivää vietetään vuosittain 10.7. Päivä on taidemaalari Helene Schjerfbeckin syntymäpäivä. Kyseisen taitelijan teoksia tullaan näkemään myös KUMMAssa loppusyksystä 2026. 10.7. on vakiintunut liputuspäivä, jolla juhlistetaan suomalaista kuvataidetta.
Suomen kuvataiteen päivän kunniaksi ympäri Suomea järjestetään yleensä maksuttomia taidetapahtumia, näyttelyitä ja työpajoja.
KUMMAn ohjelma:
klo 13 Taidevartti: Berndt Lindholm, Rantakallio, 1899
klo 13.30 Musiikin voimaa, Savonia-ammattikorkeakoulun musiikkipedagogiopiskelija Marlene Sanoukian.
Frédéric Chopin: Preludi op. 28 nro 4, e-molli
Sergei Rahmaninov: Moments musicaux op. 16 nro 3
Erkki Melartin: 24 preludia op. 85 nro 10, Talvitie
klo 14-16 Johanna Rossin taiteilijatapaaminen (KUMMAn sisäpiha)
Johanna Rossi esittelee maalaustekniikkaansa luonnonvärien parissa ja kertoo taiteellisesta työskentelystään. Tapahtuma on tekniikan esittelyä/työnäytös sisäpihalla.
Tervetuloa!
HUOM! KUMMAn sisäpihan tapahtuma (Johanna Rossin taiteilijatapaaminen) on ilmainen, mutta sisätiloissa järjestettävään Taidevarttiin ja Musiikin voimaa -esitykseen voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös Museokortti ja Kaikukortti käyvät maksuvälineeksi.

Opastus: Talojen tarinoita
2026-07-11 13:00 - 14:00, 2026-07-18 13:00 - 14:00, 2026-07-25 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Stardust-näyttelyopastus
2026-07-11 14:00 - 14:45, 2026-07-14 14:00 - 14:45, 2026-07-18 14:00 - 14:45, 2026-07-21 14:00 - 14:45 | Kuopion museo
Matka maailmankaikkeuden mysteereihin
Opastuksella tehdään oppaan johdolla matka halki maailmankaikkeuden, sen alkuhetkistä mahdollisiin erilaisiin loppuihin saakka. Matkalla tutustutaan käsittämättömän pieniin asioihin ja toisaalta uskomattoman valtaviin kokonaisuuksiin, niin koon, etäisyyksien kuin ajankin suhteen. Tule ottamaan selvää maailmankaikkeuden mysteereistä ja oman tarinamme nivoutumisesta universumiin.
Tiedontäyteinen kierros on kestoltaan noin 45 minuuttia.
Opastus sisältyy pääsymaksuun (15/10 €, alle 18-v maksutta), Museokortti ja Kaikukortti käyvät.
***
Stardust – Universumi sisällämme -näyttelyssä pääset tutkimaan tähtien elinkaarta, alkuaineiden alkuperää ja maailmankaikkeutta muovaavia kosmisia voimia jännittävän tarinankerronnan, vuorovaikutteisten elämysten ja upeiden multimediaesitysten avulla. Heittäydy mukaan aikamatkalle avaruuteen!

Opastus Kumma keitos -näyttelyyn
2026-07-12 14:00 - 15:00 | KUMMA, Kauppakatu 35, Kuopio, 70100
Tule mukaan avoimelle opastukselle Kumma keitos -näyttelyyn! KUMMAn näyttelyihin järjestetään avoimia opastuksia koko kesän ajan aina sunnuntaisin klo 14 30.8. saakka. Opastukseen voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös museokortti käy maksuvälineeksi.
Kumma keitos -näyttelyssä sukelletaan syvälle taiteenkeräilyn salaisuuksiin: miksi ihminen haluaa omistaa, säilöä ja järjestää? Miten syntyy kokoelma, ja mitä tapahtuu, kun keräily menee vähän… överiksi?

KUMMAn äänimaljarentoutus
2026-07-15 10:00 - 10:45, 2026-07-22 10:00 - 10:45 | KUMMA, Kauppakatu 35, Kuopio, 70100
Heinäkuisina keskiviikkoaamuina KUMMAssa järjestetään äänimaljarentoutuksia ennen museon aukeamista. Saavu siis aloittamaan päiväsi rennoissa tunnelmissa, tai ottamaan vaikkapa nokoset rauhallisessa äänimaisemassa!
Äänimaljarentoutus on rentoutusmenetelmä, jossa metallisia tai kristallisia äänimaljoja soitetaan kevyesti esimerkiksi kapulalla. Maljoista syntyvät värähtelyt ja äänet rauhoittavat hermostoa ja tavoitteena onkin levollinen tai jopa meditatiivinen tila. Rentoutuksessa maataan lattiatasossa ja kuunnellaan äänimaljoilla tuotettua ääntä ilman aktiivista tekemistä.
Huomaathan, että sisäänpääsy museoon tapahtuman jälkeen ei sisälly tapahtumalipun hintaan, vaan pääsylippu museoon tulee ostaa erikseen. Myös Museokortti ja Kaikukortti käyvät maksuvälineeksi museoon.
Voit ostaa tapahtumalippusi joko taidemuseon lipunmyynnistä museon aukioloaikoina tai Kuopion kaupungin verkkokaupasta tämän linkin kautta: https://verkkokauppa.kuopio.fi/tuote-osasto/museot/paasyliput-ja-opastukset/
Tervetuloa!

Korttelimuseon leikkihetki
2026-07-15 12:00 - 12:45, 2026-07-22 12:00 - 12:45 | Korttelimuseo, Kirkkokatu 22, Kuopio, 70100
Millaisia leikkejä lapset leikkivät ennen vanhaan? Tule korttelimuseolle ottamaan selvää!
Leikitään joka keskiviikko klo 12 aikavälillä 10.6.–29.7.
Sään mukaan joko ulkona tai sisätiloissa. Aina keksitään tekemistä!
Kokoonnutaan Korttelimuseon rakennuksen 2 edessä. Pidetään yhdessä hauskaa!
Maksuton tapahtuma, ei ennakkoilmoittautumista.

Lasten torstai: Tähtikuviot tutuiksi
2026-07-16 10:00 - 11:30 | Kuopion museo
Milloin? To 4.6., 25.6. ja 16.7. klo 10.00–11.30
Missä? Kuopion museon monitoimitila
Mitä maksaa? Vapaa pääsy
Tunnistatko tähtitaivaalta Leijonan tähtikuvion, entäpä Joutsenen? Kuopion museon kesätorstaisin (4.6., 25.6. ja 16.7.) tutustutaan muutamaan taivaalta helposti löytyvään tähtikuvioon – sitten kun illat taas syksyllä pimenevät, ovat tähdistöt jo valmiiksi hyvin hallussa bongausta varten!
Mutta mistä tähdistöt ovat oikein saaneet nimensä? Ihmiset ovat katsoneet vuosisatojen ajan öisin ylös taivaalle, ja nähneet tähtien muodostavan erilaisia kuvia. Nyt on sinun vuorosi piirtää oma näkemyksesi eri tähtikuvioista!
Työpaja soveltuu parhaiten lapsille, jotka osaavat jo vähän lukea ja laskea, mutta onnistuu osallistuminen pienemmiltäkin aikuisen avustuksella. Huoltajan oltava läsnä pienten lasten osallistuessa työpajaan.

Kaikki Lasten torstait kesäkaudella 2026:
4.6. Tähtikuviot tutuiksi
11.6. Tähtipölyä
18.6. Planeettamagneetti
25.6. Tähtikuviot tutuiksi
2.7. Tähtipölyä
9.7. Planeettamagneetti
16.7. Tähtikuviot tutuiksi
23.7. Tähtipölyä
30.7. Planeettamagneetti

Opastus: Korttelin museokodit
2026-07-16 14:00 - 14:45 | Korttelimuseo, Kirkkokatu 22, Kuopio, 70100
Tule tutustumaan entisajan elämään Kuopion korttelimuseon museokodeissa! Opastuksella esitellään erilaisten perheiden koteja 1800-luvun lopulta 1930-luvulle. Esittelyssä ovat varakkaan väen koristeellinen säätyläiskoti, käsityöläisten asumukset kutojan ja räätälin tuvissa, sekä elämää helpottaneita uutuuksia sisältävä 1930-luvun koti. Museokotien lisäksi opastuksella tutustutaan 1900-luvun alun vanhaan apteekkiin.
Opastuksen kesto on noin 45 minuuttia. Sisältyy museon pääsymaksuun 8/5 € (Alle 18-vuotiaat maksutta, Museokortti, Kaikukortti).
Opastukset torstaisin klo 14 seuraavina päivinä:
• 4.6.
• 11.6.
• 18.6.
• 2.7.
• 16.7.
• 30.7.
• 13.8.
• 27.8.

BarokkiKuopio-konsertti: Paluu juurille
2026-07-16 17:30 - 18:30 | Kuopion museo
Muusikot Laura Ollberg-Ekman ja Sini Vahervuo ovat tavanneet yli 20 vuotta sitten Helsingin vanhan musiikin seuran vanhan musiikin kesäkurssilla ja soittaneet siitä lähtien yhdessä ja monissa eri kokoonpanoissa. Nyt ystävysten duo palaa juurilleen ohjelmalla, jossa kuullaan musiikkia kahdelta keskeiseltä saksalaiselta barokin ajan säveltäjältä, J.S.Bachilta sekä G.F.Händeliltä.
J.S.Bach sävelsi kuusi sonaattia viululle ja cembalolle todennäköisesti vuosina 1720-1723 ja ne ovat kaikki triosonaattimuodossa, eli sävelletty kahdelle diskanttiäänelle ja bassolinjalle. Konsertissa kuulemme kaksi näistä sonaateista sovituksina nokkahuilulle ja cembalolle. Cembalon rooli sonaateissa ei ole barokin ajalle ominainen basso continuo, vaan toinen melodioista on sävelletty cembalistin oikealle kädelle samalla kun vasen käsi soittaa bassolinjaa.
Bachin teoksia kehystävät G.F.Händelin musiikki. Häneltä kuullaan mm. niin ikään sovitus alunperin cembalolle säveltämästään variaatiosarjasta “The Harmonious Blacksmith”, joka on sävelletty vuonna 1720, eli samoihin aikoihin kuin konsertissa kuultavat J.S.Bachin teokset.
Sini Vahervuo, nokkahuilu
Laura Ollberg-Ekman, cembalo
Liput 20/10 € etukäteen BarokkiKuopion nettikaupasta tai ovelta 20min ennen konsertin alkua. (Huom. Konserttilippuja ei voi ostaa museon asiakaspalvelusta. Museo ja museokauppa sulkeutuvat klo 17.)
Kuva: Tuomas Tenkanen.

BarokkiKuopio-konsertti: Nokkahuiluguru
2026-07-17 16:00 - 16:45 | Kuopion museo
Eero Saunamäki, nokkahuilut
Tiesitkö, että nokkahuilulla on opetettu häkkilintuja laulamaan barokin aikana? Ja miksi koulunokkahuilu on kerman värinen?
Ihmisillä ympäri maailman on nokkahuilusta omakohtaista kokemusta, ja se kokemus on usein hyvin ristiriitainen. Nokkahuilu ei kuitenkaan ole vain se koulussa soitettava muovinen pilli, vaan soitin, jolla rikas historia ja mielenkiintoinen nykyisyys – nokkahuilu on maailman väärinymmärretyin soitin!
Nokkahuiluguru-esityksessään Eero Saunamäki paljastaa nokkahuilun salat keskiajalta nykypäivään. Lavalla kuullaan lukuisia erilaisia nokkahuiluja, joiden kiehtovaa sointia värittävät inspiroivat tarinat soittimen historiasta, sillä esitettävästä musiikista ja esiintyjän omista kokemuksista tämän harvinaisen soittimen ammattilaisena. Tutuksi tulevat niin keskiaikaiset narrit, Keski-Euroopan hovit, nokkahuilun kulta-aika 1700-luvun alussa kuin myös oman aikamme käsitykset nokkahuilusta koulu- ja nykymusiikkisoittimena.
Tapahtuma on esteetön. Vapaa pääsy, käsiohjelmat 20/10 € ennakkoon BarokkiKuopion nettikaupasta (Huom. käsiohjelmaa ei voi ostaa museon asiakaspalvelusta.)Kuva: Eero Saunamäki

Opastus Viggo & Victor -näyttelyyn
2026-07-19 14:00 - 15:00 | KUMMA, Kauppakatu 35, Kuopio, 70100
Tule mukaan avoimelle opastukselle Viggo & Victor -näyttelyyn! KUMMAn näyttelyihin järjestetään avoimia opastuksia koko kesän ajan aina sunnuntaisin klo 14 30.8. saakka. Opastukseen voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös museokortti käy maksuvälineeksi.
Viggo & Victor -näyttelyssä syvennytään Viggo Wallensköldin maalauksiin ja Victor Barsokevitschin valokuviin ja siihen, miten eri maailmat ja vuosisadat kulkevat rinnakkain. Molemmat asettavat katsojan tilaan, jossa annetaan lupa kuvitteluun. Ilmavuus, hiljaisuus ja yllättävä samankaltaisuus – tätä kaikkea näyttely tarjoaa.

Lasten torstai: Tähtipölyä
2026-07-23 10:30 - 11:30 | Kuopion museo
Milloin? To 11.6., 2.7. ja 23.7. klo 10.30–10.45 ja 11.00–11.30
Missä? Kuopion museo, Stardust – Universumi sisällämme -näyttely
Mitä maksaa? Mukaan pääsylipulla (alle 18-vuotiaat maksutta, 15 €/ 10 €, Museokortti, Kaikukortti)
Kolmena kesätorstaina (11.6., 2.7. ja 23.7.) Stardust – Universumi sisällämme -näyttelyyn järjestetään lyhyitä opastuksia pienille ja vähän isommille lapsille!
Klo 10.30 alkaen noin viidentoista minuutin miniopastus on tarkoitettu alle kouluikäisille lapsille. Miniopastuksella tutustutaan Stardust-näyttelyyn ja maailmankaikkeuden mysteereihin yhdessä ihmetellen. Miniopastus sisältää myös toiminnallisuutta.
Klo 11.00 alkava opastus on tarkoitettu alakouluikäisille lapsille. Noin puolen tunnin aikana perehdytään meitä lähinnä olevaan, ja kesäisin helpoiten havaittavaan, tähteen – armaaseen Aurinkoomme! Mitä Auringossa oikein tapahtuu, miten se tuottaa meille elintärkeää valoa? Millainen on Auringon elinkaari? Miten Aurinkoa kiertävät planeetat, Maa mukaan luettuna, oikein saivat alkunsa? Näihin kysymykseen etsimme vastauksia tällä opastuksella.

Kaikki Lasten torstait kesäkaudella 2026:
4.6. Tähtikuviot tutuiksi
11.6. Tähtipölyä
18.6. Planeettamagneetti
25.6. Tähtikuviot tutuiksi
2.7. Tähtipölyä
9.7. Planeettamagneetti
16.7. Tähtikuviot tutuiksi
23.7. Tähtipölyä
30.7. Planeettamagneetti
